এই পর্যায়ে শেখ হাসিনা জনপ্রশাসনের কর্মকর্তা-কর্মচারীদের উদ্দেশে বলেন, আমি সবসময় মনে করি, আমি শুধু প্রধানমন্ত্রী নই, জাতির পিতার কন্যা। সেই হিসাবে সবাই আমার পরিবার। আপনজন হারিয়ে আমি বাংলাদেশে এসেছি। কাজেই এই দেশকে আমি সেভাবেই গড়ে তুলতে চাই, যেটা জাতির পিতার স্বপ্ন ছিলÑ মুক্তিযুদ্ধের চেতনায় ক্ষুধা ও দারিদ্র্যমুক্ত সোনার বাংলাদেশ গড়ে তোলা। ২০০১ সালে আওয়ামী লীগ ক্ষমতায় আসতে না পারায় নানা উন্নয়ন প্রকল্প থেমে গিয়েছিল উল্লেখ করে ভবিষ্যতে যেন এমনটি না হয়, সে জন্য দেশবাসীকে সতর্ক করেন প্রধানমন্ত্রী।